सत्संग से आत्मिक सुख की प्राप्ति संभव : डॉ. राजेंद्र मुनि
जोधपुर | लक्ष्मीनगर में धार्मिक सभा को संबोधित करते हुए डॉ. राजेंद्र मुनि ने सत् की व्याख्या करते हुए कहा कि जो आत्मतत्व कभी भी जलाने से, छेदन भेदन से भी नष्ट नहीं होता, अपितु जीवन स्वरूप का रूपांतरण करते हुए भी सदा अक्षय बना रहता है उसे ही आचार्यों ने सत् कहा है। इस आत्म तत्व को जानना पहचानना ही सत्संग कहलाता है। इसके विपरीत जो शरीर तत्व को ही महत्ता देकर जीवन यापन करता हो वह कुसंग कहलाता है। आज आवश्यकता है कुसंग का परित्याग कर सुसंग को धारण करने की। सभा में साहित्यकार सुरेंद्र मुनि द्वारा गुरु की महत्ता पर प्रकाश डालते हुए कहा गुरु ही संसार सागर से पार करने में सक्षम होता है। इसके पूर्व मुनि के लक्ष्मी नगर आगमन पर जयमल जैन भवन महामंदिर के अध्यक्ष प्रकाशचंद डागलिया, महामंत्री पारसमल जैन, पारसमल बाफना, महावीर बाफना, महावीर भंसाली, शांतिलाल लूंकड आदि ने हार्दिक अभिनंदन किया। मंगलवार सुबह 9:00 बजे लक्ष्मीनगर स्थानक में प्रवचन होगा।
hin_Deva hin_Deva